John Xaros: ΠΡΕΠΕΙ ΝΑ ΠΕΣΟΥΝ ΛΕΦΤΑ ΠΡΟΕΔΡΕ
Η ομάδα θέλει ενίσχυση μείνει – φύγει ο Βαλβέρδε! Ο τελικός του Κυπέλλου πέρασε, ο Ολυμπιακός έκανε για δεύτερη σερί χρονιά το νταμπλ, αλλά η ανανέωση της συνεργασίας με τον Ερνέστο Βαλβέρδε εξακολουθεί να βρίσκεται στον αέρα. Ο Ισπανός είχε πετάξει "λευκή πετσέτα" από την προηγούμενη εβδομάδα δηλώνοντας ότι θέλει να μείνει στον Πειραιά, αλλά αυτό που είπε ο Γιάννης Χρυσικόπουλος στον μάνατζέρ του, τον έβαλαν σε… μαύρες σκέψεις. Είναι ηλίου φαεινότερο ότι στην Πλατεία Αλεξάνδρας κάνουν ότι μπορούν για να… στείλουν τον "Τσιγκούρι" στο σπίτι του και εκείνος μάλλον το πήρε απόφαση. Εξακολουθεί να το σκέφτεται, αλλά αν τα δεδομένα δεν διαφοροποιηθούν στη σημερινή συνάντηση, τότε θα κουνήσει μαντήλι κι ας μην έχει άλλη -σοβαρή- πρόταση στα χέρια του. Το ερώτημα που τίθεται δεν αφορά αποκλειστικά το αν θα μείνει ή θα φύγει ο Βαλβέρδε και ποιος θα τον αντικαταστήσει. Υποψήφιοι υπάρχουν πολλοί και με λιγότερα χρήματα. Εκείνο που ενδιαφέρει τον κόσμο του Ολυμπιακού είναι αν υπάρξει διάθεση να πέσουν λεφτά για να καλυφθούν τα μεγάλα κενά που προέκυψαν και να παρουσιαστεί η ομάδα ακόμη πιο ισχυρή του χρόνου που θα δώσει μάχη για να επιστρέψει στο Τσάμπιονς Λιγκ. Αν λάβουμε υπόψη την αλλαγή πλεύσης στην υπόθεση Ζεβλάκοφ που η διοίκηση αναγκάστηκε να κάνει πίσω για να μην ψάχνει μετά τον Άντζα και για δεύτερο κεντρικό αμυντικό, δεν υπάρχουν και μεγάλα περιθώρια για αισιοδοξία. Με προπονητή αμφιβόλου αξίας και μεταγραφές - μπαλώματα όχι μόνο υπέρβαση δεν πρόκειται να γίνει, αλλά ούτε και οι τρύπες στο ρόστερ δεν μπορούν να καλυφθούν. Η επόμενη χρονιά θα είναι πιο δύσκολη από κάθε άλλη και οι απέναντι είναι έτοιμοι να σπρώξουν πολύ… μαρούλι το καλοκαίρι για να ενισχυθούν. Ο θρύλος κινδυνεύει άμεσα από εκεί που τους έκανε πλάκα, να πάθει ζημιά ανεπανόρθωτη. Ας τα σκεφτούν καλά όλα αυτά εκείνοι που αποφασίζουν και ας σταματήσουν να αντιμετωπίζουν τα πάντα με υπεροψία και αλαζονεία. Έτσι μπήκε και η ομάδα στον τελικό με την ΑΕΚ και το πατατράκ αποφεύχθηκε την τελευταία στιγμή. Καλά θα κάνουν να έχουν στο μυαλό τους την παροιμία "όπως στρώνεις, κοιμάσαι" και ας φροντίσουν, αν φύγει τελικά ο Βαλβέρδε, να πάρουν προπονητή και παίκτες αντάξιους της ιστορίας και της φανέλας του Ολυμπιακού. ΤΟ WWW. GAVROS . GR KAI O XAROS ΣΑΣ ΤΟ ΛΕΕΙ ΚΑΙ ΘΑ ΣΑΣ ΤΟ ΛΕΕΙ
Ανώνυμος5 Μαΐου 2009 - 2:38 μ.μ.re mages o valverde prepei na meinei mporei na exei oreismena koleimata alla kapoia stoigmh tha prepei na dvsoume thn eukairia se ene proponhth na doulecei pernvntas toy tis metagrafes poy thelei.kokkalh eisai mesa sthn kardia mas alla dvse fraga.TRIKALA-7ΑπάντησηΔιαγραφήΠροσθήκη σχολίουΦόρτωση περισσότερων...